Atelierul 25

Șef de atelier: Ștefan Ghenciulescu, Cosmin Pavel, Mihnea Simiraș

**Despre anul II, 2017-2018**

Ca și în anul I, vă veți ocupa de spații, structură, lumină, înăuntru și afară, adăpostire, ……însă mult mai mult ca înainte de loc, așezare, relația între sine și ceilalți, de aspectele sociale ale meseriei noastre.

Orașul, satul, cartierul, strada nu mai sunt doar locuri de explorat, ci cadru și obiect al activității la atelier. Veți proiecta nu obiecte, ci bucăți de oraș, stratul vostru propriu așezat peste o evoluție de lungă durată.

Probabil că ați fost deja avertizați că proiectele devin „mai concrete”. E adevărat și normal, și va fi jobul vostru ca materialitatea și noua complexitate să nu ducă la pierderea forței pe care le-au avut exercițiile voastre de anul I. De fapt, proiectul este întotdeauna al vostru: vom încerca să vă oferim un cadru și să vă acompaniem de-a lungul unui drum care vă aparține.